**DĖL ROKIŠKIO RAJONO SAVIVALDYBĖS TARYBOS 2021 M. VASARIO 26 D. SPRENDIMO NR. TS-16 „DĖL ROKIŠKIO RAJONO SAVIVALDYBĖS 2021-2023 METŲ STRATEGINIO VEIKLOS PLANO PATVIRTINIMO“ DALINIO PAKEITIMO**

2022 m. sausio 28 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu ir 18 straipsnio 1 dalimi, Rokiškio rajono savivaldybės tarybos 2021 m. lapkričio 26 d. sprendimu Nr. TS-219 ,,Dėl Rokiškio rajono savivaldybės strateginio planavimo organizavimo tvarkos aprašo patvirtinimo“ patvirtinto Rokiškio rajono savivaldybės strateginio planavimo organizavimo tvarkos aprašo 48 punktu, Rokiškio rajono savivaldybės taryba n u s p r e n d ž i a:

1. Iš dalies pakeisti Rokiškio rajono savivaldybės tarybos 2021 m. vasario 26 d. sprendimo Nr. TS-16 „Dėl Rokiškio rajono savivaldybės 2021–2023 metų strateginio veiklos plano patvirtinimo“ 1 punktu patvirtinto Rokiškio rajono savivaldybės 2021–2023 metų strateginio veiklos plano priedus (Rajono infrastruktūros objektų priežiūros, plėtros ir modernizavimo programos Nr. 5: „Tikslų, uždavinių, priemonių asignavimų ir produkto vertinimo kriterijų suvestinė“, „Lėšų poreikis (asignavimai) ir numatomi finansavimo šaltiniai“, „Vertinimo kriterijų suvestinė“; Kaimo plėtros, aplinkos apsaugos ir verslo skatinimo programos Nr. 6: „Tikslų, uždavinių, priemonių asignavimų ir produkto vertinimo kriterijų suvestinė“, „Lėšų poreikis (asignavimai) ir numatomi finansavimo šaltiniai“; „2021–2023 metų programų asignavimų suvestinė“, „2021-2023 metų programų lėšų poreikis (asignavimai) ir numatomi finansavimo šaltiniai“) ir patvirtinti juos nauja redakcija (pridedama).

2. Pripažinti netekusiu galios Rokiškio rajono savivaldybės tarybos 2021 m. gruodžio 23 d. sprendimo Nr. TS-261 „Dėl Rokiškio rajono savivaldybės tarybos 2021 m. vasario 26 d. sprendimo Nr. TS-16 „Dėl Rokiškio rajono savivaldybės 2021–2023 metų strateginio veiklos plano patvirtinimo“ dalinio pakeitimo“ priedus (Rajono infrastruktūros objektų priežiūros, plėtros ir modernizavimo programos Nr. 5: „Tikslų, uždavinių, priemonių asignavimų ir produkto vertinimo kriterijų suvestinė“, „Lėšų poreikis (asignavimai) ir numatomi finansavimo šaltiniai“, „Vertinimo kriterijų suvestinė“; Kaimo plėtros, aplinkos apsaugos ir verslo skatinimo programos Nr. 6: „Tikslų, uždavinių, priemonių asignavimų ir produkto vertinimo kriterijų suvestinė“, „Lėšų poreikis (asignavimai) ir numatomi finansavimo šaltiniai“; „2021–2023 metų programų asignavimų suvestinė“, „2021–2023 metų programų lėšų poreikis (asignavimai) ir numatomi finansavimo šaltiniai“).

 Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Agnė Grizevičiūtė

Rokiškio rajono savivaldybės tarybai

**SPRENDMO PROJEKTO ,,DĖL ROKIŠKIO RAJONO SAVIVALDYBĖS TARYBOS 2021 M. VASARIO 26 D. SPRENDIMO NR. TS-16 „DĖL ROKIŠKIO RAJONO SAVIVALDYBĖS 2021-2023 METŲ STRATEGINIO VEIKLOS PLANO PATVIRTINIMO“ DALINIO PAKEITIMO“ AIŠKINAMASIS RAŠTAS**

**Sprendimo projekto tikslai ir uždaviniai.** Vadovaujantis Rokiškio rajono savivaldybės strateginio planavimo organizavimo tvarkos aprašu (toliau – Aprašas) bei remiantis 2021 metais atliktais Rokiškio rajono savivaldybės (toliau – savivaldybė) biudžeto keitimais, pakeisti ir patvirtinti nauja redakcija Rokiškio rajono savivaldybės 2021–2023 metų strateginio veiklos plano 6 programos „Kaimo plėtra, aplinkos apsauga ir verslo skatinimas“ priedus.

**Teisinio reguliavimo nuostatos.**

1. Lietuvos Respublikos vietos savivaldos įstatymas;
2. Lietuvos Respublikos strateginio valdymo įstatymas;
3. Strateginio valdymo metodika, patvirtinta Lietuvos Respublikos Vyriausybės 2021 m. balandžio 28 d. nutarimu Nr. 292 „Dėl Lietuvos Respublikos strateginio valdymo įstatymo, Lietuvos Respublikos regioninės plėtros įstatymo 4 straipsnio 3 ir 5 dalių, 7 straipsnio 1 ir 4 dalių ir Lietuvos Respublikos biudžeto sandaros įstatymo 141 straipsnio 3 dalies įgyvendinimo“;
4. Rokiškio rajono savivaldybės strateginio planavimo organizavimo tvarkos aprašas, patvirtintas Rokiškio rajono savivaldybės tarybos 2021 m. lapkričio 26 d. sprendimu Nr. TS-219 ,,Dėl Rokiškio rajono savivaldybės strateginio planavimo organizavimo tvarkos aprašo patvirtinimo“.

**Sprendimo projekto esmė.** Rokiškio rajono savivaldybės 2021–2023 metų strateginis veiklos planas (toliau – strateginis veiklos planas) buvo patvirtintas Rokiškio rajono savivaldybės tarybos 2021 m. vasario 26 d. sprendimu Nr. TS-16 „Dėl Rokiškio rajono savivaldybės 2021–2023 metų strateginio veiklos plano patvirtinimo“, iš dalies pakeistas Rokiškio rajono savivaldybės tarybos 2021 m. kovo 26 d. sprendimu Nr. TS-109 „Dėl Rokiškio rajono savivaldybės tarybos 2020 m. vasario 27 d. sprendimo Nr. TS-59 „Dėl Rokiškio rajono savivaldybės 2021-2023 metų strateginio veiklos plano patvirtinimo dalinio pakeitimo“.

2021 m. gruodžio 23 d. Rokiškio rajono savivaldybės tarybos sprendimu Nr. TS-261 „Dėl Rokiškio rajono savivaldybės tarybos 2021 m. vasario 26 d. sprendimo Nr. TS-16 „Dėl Rokiškio rajono savivaldybės 2021-2023 metų strateginio veiklos plano patvirtinimo“ dalinio pakeitimo“, atsižvelgiant į visus 2021 m. savivaldybės biudžeto keitimus buvo pakoreguotas savivaldybės 2021-2023 metų strateginis veiklos planas.

Tačiau strateginio veiklos plano 6 programos „Kaimo plėtra, aplinkos apsauga ir verslo skatinimas“ priemonės Nr. 6-1-2-2 „Rokiškio rajono savivaldybės smulkaus ir vidutinio verslo plėtros programa“ 2021 m. asignavimuose dėl techninės klaidos buvo įrašyta klaidinga suma, skirta minėtai programai vykdyti. Taip pat šiuo sprendimu siūloma patikslinti tos pačios programos priemonėms Nr. 6-2-1-7 „Vandens gerinimo įrenginių statyba Pakriaunių ir Didsodės kaimuose“, Nr. 6-2-1-8 „Vandens gerinimo įrenginių statyba Duokiškio miestelyje ir Sėlynės kaime“ vykdyti panaudotas lėšas, kadangi UAB „Rokiškio vandenys“ patikslino galutines projektams vykdyti panaudotas lėšas. Taip pat strateginio veiklos plano 5 programoje „Rajono infrastruktūros objektų priežiūra, plėtra ir modernizavimas“ buvo patikslintos 2021 m. lėšos projektų vykdymui.

Šiuo sprendimu siūlome patvirtinti nauja redakcija pakoreguotas 5-os programos 1 lentelę „Tikslų, uždavinių, priemonių asignavimų ir produkto vertinimo kriterijų suvestinė“, 5-os programos 2 lentelę „Lėšų poreikis (asignavimai) ir numatomi finansavimo šaltiniai“, 5-os programos 3 lentelę „Vertinimo kriterijų suvestinė“, 6-os programos 1 lentelę „Tikslų, uždavinių, priemonių asignavimų ir produkto vertinimo kriterijų suvestinė“, 6 –os programos 2 lentelę „Lėšų poreikis (asignavimai) ir numatomi finansavimo šaltiniai“ bei bendras programų lentelės „2021**–**2023-ųjų m. programų asignavimų suvestinė“, „2021-2023-ųjų m. programų lėšų poreikis (asignavimai) ir numatomi finansavimo šaltiniai“.

**Laukiami rezultatai.** Rajono gyventojai bus informuoti apie aktualius strateginio veiklos plano pakeitimus.

**Finansavimo šaltiniai ir lėšų poreikis**. Sprendimui įgyvendinti lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Strateginio planavimo, investicijų ir viešųjų pirkimų Agnė Grizevičiūtė

skyriaus vyr. specialistė